钦定古今图书集成/明伦汇编/官常典/第520卷 > 郭文振
## 钦定古今图书集成/明伦汇编/官常典/第520卷 > 郭文振

按《金史》本传：“文振，字拯之，太原人。承安元年进士，累
官辽州刺史。贞祐四年，昭义节度使必兰阿鲁带请
升辽州为节镇，廷议辽州城郭人户不称节镇，而文
振有功当迁，乃以本官充宣差从宜都提控。兴定元
年，诏文振接应苗道润，恢复中都，会道润与贾仝相
攻而止，文振治辽州，深得众心。兴定三年，迁遥授中”
都副留守，权元帅左都监，行河东北路元帅府事，刺
史从宜如故。文振招降太原东山二百馀村，迁老幼
于山寨，得壮士七千，分驻营栅，防护秋获。文振奏：“若
秋高无兵，直取太原，河东可复。”优诏许之。十月，权元
帅右都监，行元帅府事，与张开合坚台州兵，复取太
原。四年，诏升乐平县为皋州，寿阳县西张寨为晋州，
从文振之请也。文振上疏曰：“扬子云有言：‘御得其道，
则天下狙诈咸作；使；御失其道，则天下狙诈咸作。敌
有天下者，审所御而已。河朔自用兵之后，郡邑萧然，
并无官长，武夫悍卒因缘而起，以为得志，僭越名位，
瓜分角竞，以相侵攘，虽有内除之官，亦不得领其职，
所为不法，可胜言哉’！”乞行帅府擅请便宜，妄自夸张，
以尊大其权，包藏之心，盖可知也。朝廷因而抚之，假
权传授，至与各路帅府力侔势均，不相统属。陕西行
省总为节制，相去辽远，道路梗塞，卒难闻知。故飞扬
跋扈，无所畏惮，邻道相望，莫敢谁何。自平阳城破以
来，河北不置行省，朝廷信臣不复往来，布扬声教，但
令曳“刺行报而已。所司劳以酒食，悦以货财，借其声
誉，共欺朝廷。奸幸既行，遂至骄恣，变故之生，何所不
有！此臣所以夙夜痛心而为之忧惧也。乞分遣公廉
之官，遍诣访察，庶知所在利害之实。伏见泽潞等处
刍粮犹广，人民犹众，地多险阻，乞选重臣，复置行省，
皆听节制，上下相维，可臂指使之，则国势日重，奸恶
不萌矣。”是时，泽、潞已诏张开规画，不能尽用文振之
言，但令南京兵马使木甲赛也行帅府于怀、孟而已。
是岁，封晋阳公，河东北路皆隶焉。文振奏：“孟州每以
豪猾不逞之人摄行州事，朝廷重于更代”，就令主之。
去年，伯德和摄刺史提控，伯德安杀之，夺其职。河东
行省以陈景璠代安，安内不能平，因诬告景璠死罪。
朝廷未及按问，安辄逐之。“耻受臣节制，宣言于众，待
道路稍通，当隶恒山公节制。今真定已不守，安犹向
慕不已，臣征兵诸郡，安辄诡辞不遣。臣若兴师，是自
生一敌，非国家之便也。闻安有女，臣𫐄违律令为侄
孙述娶之，安遂见许。臣非愿与安为姻，为公家计，屑
就之耳。”自“结亲以来，安颇循率以从王事，法不当娶

共招抚之，乞更选本土州县官，重其职任，同与安集，
可使还定。”宣宗用其策。五年，文振奏：“臣所统岚管隩、
石、宁化、保德诸州，境土阔远，不能周知利害，恐误军
国大计。伏见葭州刺史古里甲蒲察，智勇过人，深悉
河东事势，乞令行元帅府事，或为本路兵马都总管，
与臣分治。”诏文振就择可者处之便地，仍受文振节
制。上党公张开以厚赏诱文振，将士颇有亡归者。诏
分辽、潞粟赈太原饥民，张开不与。文振奏其事，诏遣
使慰谕之。文振复申前请，以葭州刺史古里甲蒲察
分治岚管以西诸州。制可，仍令防秋后再度其宜。文
振请分上党粟以赡太原，诏文振与张开计度。顷之，
诏以石州隶晋阳公府。元光元年，林州行元帅府惟
良得罪召还，文振奏：“近闻惟良召还，臣窃以为不可。
惟良在林州五岁，政尚宽厚，大得民心，今兹被召，军
民遮路泣留。其”去。未几，嶬尖之众作乱，逐招抚使康
瑭，乞遣惟良还林州为便，不许。文振上书乞遣前平
章政事胥鼎行省河北诸公府、帅府，并听节制，诏谕
百姓，使知不忘遗黎之意，然后以河南、陕西精锐并
力恢复。不报。文振复奏：“河朔百姓，引领南望，臣再四
请于枢府，但以会合府兵为言。公府虽号分封，力实
单弱，且不相统摄，所在被兵，朝廷不即遣兵复河北，
人心将以为举河朔而弃之，甚非计也。”文振大抵欲
起胥鼎为行省，定河北，朝廷不能用。二年，诏文振应
援史咏，复河东。是岁，辽州不能守，徙其军于孟州，以
部将郝安等为文振副，护沿山诸寨。文振辞公府，诏
不许。顷之，文振部将汾州招抚使王遇与孟州防御
使纳兰谋古鲁不相能，复徙卫州，然亦不可以为军，
迄正大间，寓于卫而已。